ועדת הפנים והגנת הסביבה, כנסת 24, פרוטוקול מספר 47, 2021-10-28 14:00

וליד טאהא: שלום חברי הכנסת, חברת הכנסת.

וליד טאהא: צוות הוועדה, לאה, תומר, אוצר נוכחים.

וליד טאהא: אנחנו רוצים להצביע לרוויזיות שהוגשו על החוקים שעברנו.

וליד טאהא: אלה שלא נעשה לגביהם רוויזיות.

וליד טאהא: אנחנו נצביע רוויזיות שהוגשו על פרקים.

וליד טאהא: מתוך הצעת חוק התכנית הכלכלית.

וליד טאהא: אני הגשתי רוויזיות, גם פינדרוס הגיש רוויזיה על בינוי ושיכון.

וליד טאהא: אני רוצה להתחיל עם הנושא הראשון: פרק כ"ב (רישוי באמצעות מורשה להיתר).

וליד טאהא: מי בעד הרוויזיות שהוגשו על פרק זה?

וליד טאהא: 1.

וליד טאהא: מי נגד הרוויזיות?

וליד טאהא: 5.

וליד טאהא: בעד – 1

וליד טאהא: נמנעים – 0 הרוויזיה לא התקבלה.

יצחק פינדרוס: היום אני מצביע, שתדע.

וליד טאהא: טוב, בסדר.

וליד טאהא: אז הפעם לא נחשב אותך ג'ידא.

וליד טאהא: אני עובר לרוויזיה על פרק י"ח (תכנון ובנייה), סימן ב'-שימוש במגרשים מיועדים לתעסוקה ושימושים ממשלתיים.

וליד טאהא: מי בעד הרוויזיה?

וליד טאהא: מי נגד הרוויזיה?

וליד טאהא: 6 נגד הרווייה.

וליד טאהא: בעד – 0

וליד טאהא: נמנעים – 0 הרוויזיה לא התקבלה.

וליד טאהא: אני עובר לנושא השלישי, פרק ט"ו (תקשורת).

וליד טאהא: רק סעיפים 79, 80 ו-81(2) לעניין מתקן שידור לתקשורת.

וליד טאהא: מי בעד הרוויזיה?

וליד טאהא: מי נגד הרוויזיה?

וליד טאהא: הרוויזיה לא התקבלה.

וליד טאהא: עכשיו הנושא הרביעי.

וליד טאהא: פרק י"ג (רישוי עסקים) מתוך הצעת חוק התכנית הכלכלית.

וליד טאהא: מי בעד הרוויזיה? 1.

וליד טאהא: מי נגד הרוויזיה?

וליד טאהא: הרוויזיה לא התקבלה.

וליד טאהא: 5.

וליד טאהא: פרק ז' (שכירות מוסדית), רק סעיף 46 (חוק התכנון והבנייה).

וליד טאהא: מי בעד הרוויזיה?

וליד טאהא: מי נגד הרוויזיה?

וליד טאהא: הרוויזיה לא התקבלה.

וליד טאהא: עכשיו הנושא האחרון.

וליד טאהא: פרק ד' (בינוי ושיכון).

וליד טאהא: חבר הכנסת פינדרוס גם הגיש רוויזיה על הנושא הזה.

וליד טאהא: תרצה לנמק חבר הכנסת יצחק פינדרוס?

יצחק פינדרוס: כן, בהחלט.

יצחק פינדרוס: אני אתחיל ממה שאמרתי ואני מקווה שחשבו על זה שוב.

יצחק פינדרוס: אני חושב שהנושא של התחדשות עירונית הוא נושא חשוב מאוד והוא קריטי מאוד, מהרבה סיבות.

יצחק פינדרוס: לא רק איכות החיים, גם בכלל החיים וגם גורם לסכנה מסוימת.

יצחק פינדרוס: אני לא אוהב שמשתמשים בו יותר מידי והופכים אותו לזה, אבל יש סכנה מסוימת.

יצחק פינדרוס: אתמול הרסו את הבניין בראשון.

יצחק פינדרוס: וגם הציפוף העירוני הוא חלק די מרכזי במדיניות נכונה, שצריך לצופף את הערים.

יצחק פינדרוס: אין ברירה, העולם עובר לזה, זה מה שצריך.

יצחק פינדרוס: אין ברירה אחרת.

יצחק פינדרוס: אבל על הדרך לרמוס זכויות אזרח ולרמוס זכויות קניין, אני חושב שהוא לא נכון.

יצחק פינדרוס: אני חושב שלא מיצינו בדיון את האפשרויות ואת הבעיות שגורמות לפרויקטים לא לצאת לדרך.

יצחק פינדרוס: אני חושב שראינו פה בשני המקומות המרכזיים, במרכזי ערים, אלה שעוסקים בעניין זה מצד העירייה.

יצחק פינדרוס: לא רק ארגונים חברתיים.

יצחק פינדרוס: היו פה עיריית ירושלים ואמרו זו לא הבעיה, הבעיה היא בעיה אחרת.

יצחק פינדרוס: והיו פה מתל אביב, אותו דבר.

יצחק פינדרוס: דיברתי גם, דרך אגב, עם כמה מחברי הקואליציה שמרגישים מאוד לא בנוח עם זה.

יצחק פינדרוס: אנשים שהיו חברי מועצת עיר בתל אביב בעבר ואמרו לי אנחנו יודעים על מה אתה מדבר.

יצחק פינדרוס: לא נוח לנו עם הסיפור הזה.

יצחק פינדרוס: יש החלטה, אבל לנו לא נוח עם זה.

יצחק פינדרוס: אבל אני כן הייתי מצפה שתהיה חשיבה מחדש.

יצחק פינדרוס: להוציא את הסעיף הזה.

יצחק פינדרוס: להשאיר את הרוב של ה-80% לפחות ובמקביל לפתור את הבעיות האחרות שיש.

יצחק פינדרוס: בעיות תכנוניות, בעיות של יזמים.

יצחק פינדרוס: בעיות, כפי שדיברנו, על הבנייה הבלתי חוקית במירכאות.

יצחק פינדרוס: וכל הבעיות החוקתיות האחרות.

יצחק פינדרוס: ולא לגעת בזכויות הקניין.

יצחק פינדרוס: אני חושב שמידי מהר דרסו פה את זכויות הקניין, ולכן אני הייתי שמח מאוד אם היו פותחים את הדיון הזה מחדש.

יצחק פינדרוס: אם היו מנהלים עליו דיון אמיתי.

יצחק פינדרוס: כי אמרתי, גם שוחחתי עם כמה מחברי הקואליציה, שהיו בעברם חברי מועצת עיר, שמכירים את הדיונים האלה.

יצחק פינדרוס: והם מרגישים מאוד לא בנוח עם החוק הזה.

וליד טאהא: אני רוצה להודות לחבר הכנסת יצחק פינדרוס.

וליד טאהא: המעורבות שלו הייתה מאוד עניינית וחשובה בכל הדיונים.

וליד טאהא: ודרך אגב, אני מסכים שכנראה משהו לא נעשה בצורה הנכונה.

וליד טאהא: על כן גם לא מצליחים לפרוץ את החסמים האלה מול האנשים.

וליד טאהא: אמרנו את זה במהלך הדיונים, שכנראה לא כל הכלים נעשו בעניין הזה.

וליד טאהא: אני מסכים עם רוח הדברים שלך.

וליד טאהא: לגבי הרוויזיה, אני רוצה לדעת מי מבין חברי הכנסת השתכנע מהטיעונים של חבר הכנסת פינדרוס.

וליד טאהא: מהדברים שלי השתמע שאני השתכנעתי.

וליד טאהא: אז מי בעד הרוויזיה שהוגשה לגבי סעיף זה?

וליד טאהא: מי נגד הרוויזיה?

וליד טאהא: 5.

וליד טאהא: הרוויזיה לא התקבלה.

וליד טאהא: בכך אנחנו סיימנו את כל מה שקשור בחוקים שהיו על שולחן הוועדה.

וליד טאהא: כולל הצבעה על הרוויזיות.

וליד טאהא: אני רוצה להודות שוב לכל חברי הכנסת.

יצחק פינדרוס: אני רוצה אולי משפט אחד ברשותך.

וליד טאהא: כן, אני אתן לך.

וליד טאהא: אני רוצה להודות באמת לכל חברי הכנסת שהשתתפו בכל הדיונים שהיו כאן.

וליד טאהא: ולאלה שיעניין אותם להשתתף בהמשך הדיונים שאנחנו נעשה.

וליד טאהא: בשעה 14:30 נפתח דיון לגבי חוק חיבור חשמל.

וליד טאהא: אז נשמח שגם חברי הכנסת ישארו איתנו וישתתפו בדיון.

וליד טאהא: בבקשה חבר הכנסת פינדרוס.

יצחק פינדרוס: אני בסעיף 3 פרק י"ג, רישוי עסקים.

יצחק פינדרוס: מכיוון שאני לא הגשתי את הרוויזיה ולא הייתי בישראל ביום ראשון כשהעליתם את זה להצבעה.

יצחק פינדרוס: אני צר לי שהנקודה המרכזית פוספסה בסופו של דבר, מסיבות קואליציוניות.

יצחק פינדרוס: דיברו על זה.

יצחק פינדרוס: ועשו חוק שהוא בעצם בסופו של דבר הוא חלול.

יצחק פינדרוס: כי העבירו בעצם את הסמכות משרד הפנים להקליד למחשב את ההוראות.

יצחק פינדרוס: בגדול, אני אומר במאקרו, בשורה התחתונה, משר הפנים לשר לענייני הסדרה.

יצחק פינדרוס: זאת אומרת, לא נעשה באמת countability שיש מישהו ממונה שהוא בסוף אחראי.

וליד טאהא: רצו לתת לו סמכויות ודאגו לכבול אותו בדרך.

יצחק פינדרוס: לא נגעו בבעיה המרכזית, שהיא הדבר המרכזי.

יצחק פינדרוס: דרך אגב, הבוקר אני עוסק בנושא דומה שמסתבך, בגלל משרד מסוים ששם רגולציה מסוימת.

יצחק פינדרוס: המשרד השני לא יודע איך להתמודד איתו.

יצחק פינדרוס: אני לא רוצה להיכנס לפירוט בוועדה.

יצחק פינדרוס: אבל אני אומר, בנקודה המרכזית לא נגעו.

יצחק פינדרוס: ברחו ממנה.

יצחק פינדרוס: עשו חוק יפה, עם הרבה הרבה מלל.

יצחק פינדרוס: עם הרבה עבודה של היעוץ המשפטי של תומר.

יצחק פינדרוס: המון עבודה הוא השקיע.

יצחק פינדרוס: אבל בסופו של דבר לא תפסו את השור בקרניו מסיבות קואליציוניות.

יצחק פינדרוס: וצר לי על כך.

וליד טאהא: תודה רבה.

יצחק פינדרוס: אני מקווה שיגיע היום שאנחנו באמת נתפוס את השור בקרניו.

וליד טאהא: עכשיו כשיתחילו לעבוד, אם יתחילו לעבוד, נדע מה צריך לתקן ומה לא.

יצחק פינדרוס: לא.

יצחק פינדרוס: הבעיה היא ה-60 הקיימים, הבעיה לא הלא קיימים.

יצחק פינדרוס: הם חזרו על זה כמה פעמים פה.

יצחק פינדרוס: הבעיה היא ה-60 שקיימים ולא הלא קיימים.

וליד טאהא: טוב, תודה רבה חבר הכנסת יצחק פינדרוס.

וליד טאהא: תודה רבה חברי הכנסת.

וליד טאהא: אנחנו חוזרים לכאן לדיון בחוק חיבור חשמל בשעה 14:30.

וליד טאהא: תודה רבה.